text: Kom til Verdensarvsdag i Christiansfeld
  14 oktober 2017 kl. 07.03
  Lørdag er der mulighed for at lære mere om Christiansfeld, som er på UNESCOs Verdensarvsliste.
  Kun syv danske attraktioner er med på Unescos fornemme verdensarvliste, der indeholder de mest bevaringsværdige og unikke kulturmindesmærker og naturforekomster i verden. Christiansfeld har siden juli 2015 været en af de attraktioner.
  Det bliver lørdag markeret med et borgermøde og Verdensarvsdag i Christiansfeld. Verdensarvsdagen er for både børn og voksne, og der er en række aktiviteter og workshops for hele familien.
  Dagen bliver skudt i gang klokken 11 ved borgmester Jørn Pedersen.
  - Jeg håber på at få endnu flere gode idéer fra borgerne til at videreudvikle byen, siger borgmester Jørn Pedersen, Venstre, til TV SYD om arrangementen i dag.
  Borgmesteren fortæller, at det er vigtigt at Christiansfeld som verdensarvsby ikke kun er for turister, men at borgernes behov også bliver mødt. På verdensarvsdagen sidste år kom der en idé med en legeplads i centrum af byen, for det er noget både turister og de lokale manglede. Det projekt har Kolding Byråd sat 800.000 kroner af til, og legepladsen skal bygges ved Søsterhuset i 2018.
  Borgermøde og Verdensarvsdag
  Arrangementet afholdes i Søstrehuset, Nørregade 14, Christiansfeld.ProgramDel 1: kl. 11.00-11.45Velkomst ved borgmester Jørn Pedersen Status fra Christiansfeld Centret v/ Site manager Birgitte LampMonitorering v/ arkitekt Neel GotthardtAfrundingDel 2: Kl. 11.45-14.00Let anretningBørneaktiviteter: pynt din egen honningkage eller vær med til at samle et kæmpe puslespilGratis guidede ture (kl. 12.30 og 13.00) Først til mølle- Workshops:Sang og dans på afrikansk (kl. 12.30-13.15)De unges Christiansfeld: Hvad skal der til for, at Christiansfeld er en fed by at være ung i? Kom og vær med til at gøre Christiansfeld til et hipt sted at hænge ud!Partnerskaber og ambassadør: Hvordan og for hvem udvikler vi sammen partnerskaber, der høster UNESCO-gevinsten? Hvordan spreder vi det glade budskab om vores fælles verdensarv?- Dialogboder:Vores Verdensarv: Hvad er verdensarv i Danmark og hvorfor er Christiansfeld så unik.Brødremenighedens Danske MissionChristiansfelds historiske havekultur: Få inspiration til haveanlæg baseret på Christiansfelds historiske havekultur. Hør om de historiske haver i byen og det særlige samspil mellem bygning og have. Bevaring og vedligehold af historiske huse:  Hvad er god bevaring og vedligehold af Christiansfelds historiske huse. Påtænker du en renovering eller større vedligehold på dit hus, er her en god mulighed for at få inspiration og gode råd.
  
  